stanford-oval/wikipedia huggingface dataset:
Syöpäkipu

Syöpäkipu on kipu, joka ilmenee syövän oireena tai syövän hoitojen sivuvaikutuksena. Syöpäpotilaista noin 25–30 % on kärsinyt syöpäkivusta taudin diagnosointiin mennessä, ja hoidon loppuvaiheessa syöpäkipua on esiintynyt jo 65–85 %:lla potilaista. Kivun esiintyminen riippuu kasvaimen sijainnista ja koosta. Se on yleisempää uusiutuneessa tai etäpesäkkeisessä syövässä ja esiintyy useimmiten erinäisten muiden oireiden yhteydessä. Syöpäkipu voi olla potilaan elämänlaatua merkittävästi heikentävä tekijä.
Esimerkiksi haimasyövässä ja mahasyövässä kipu on usein ensioire. Yleistä suoraan syövästä johtuva kipu on myös kasvaimen ollessa luussa tai lähellä hermokudosta. Kipua voivat aiheuttaa mahasuolikanavaa tai virtsateitä ahtauttavat tai limakalvoa haavauttavat kasvaimet. Kipu voi mahasuolikanavan tai virtsateiden tukkeutuessa esiintyä kohtauksittaisena. Muut kuin kiinteän kasvaimen muodostavat syöpätaudit (esimerkiksi leukemiat) ovat harvoin kipua aiheuttavia.
Syöpäkivusta noin 75 %:n on arvioitu aiheutuvan sairaudesta itsestään, noin 15 %:n syöpähoidoista ja noin 10 %:n muista tekijöistä. Leikkauksen jälkeen pitkittyvä kipu johtuu tavallisesti hermovauriosta. Sädehoidossa limakalvojen ärtyminen ja hermopunoksen vauriot voivat johtaa kipuun. Sytostaatit voivat aiheuttaa hermoärsytykseen liittyvää kipua. Rintasyövän hormonihoito saattaa olla nivelkipujen taustalla.
Syöpäkivun lääkehoito toteutetaan usein WHO:n 1980-luvulla kehittämän porrasmallin mukaan. Rinnalle saatetaan kuitenkin tarvita myös muita hoitokeinoja. Lievässä ja kohtalaisessa kivussa käytetään usein yksilöllistä kipulääkeyhdistelmää; vaikea-asteisessa kivussa turvaudutaan usein myös opioideihin. Lääkityksen lisäksi hoidossa saatetaan turvautua esimerkiksi kivun lievittämiseen sädehoidolla.
Walk Away (Lvndscapen kappale)

| ”Walk Away” Lvndscape ft>  Kaptan |
| --- | --- | --- |

Singlen tiedot
 Julkaistu: 7. huhtikuuta 2017
 Formaatti: digitaalinen lataus
 Tyylilaji: dance-pop, trooppinen house
 Kesto: 03.05
 Levy-yhtiö: Spinnin' Records
Lvndscapen muut singlet
| ”Need to Feel Loved” 2017 | ”Walk Away” 2017 | ”In My Mind” 2017 |
Walk Away on alankomaalaisen DJ-tuottajatiimi Lvndscapen kappale, jolla myös vierailee yhdysvaltalainen laulaja-lauluntekijä Kaptan. Sen julkaisi Spinnin' Records digitaalisesti ladattavana singlenä 7. huhtikuuta 2017. Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä. Video keräsi YouTubessa viikon aikana melkein 400 000 näyttökertaa. "Walk Away" on päässyt julkaisunsa jälkeen listoille vain Belgian Flanderissa, jossa se on saavuttanut Ultra Top 50 Dance-listan sijan 23.
Kappalelista

Digitaalinen lataus
Walk Away (mukana Kaptan) - 3:05
Listasijoitukset

| Lista | Paras Sijoitus |
| --- | --- |
Belgia (Ultratop 50 Dance Flanderi): 23
Women in Film and Television International

| Women in Film and Television International |
| --- | --- |
Toiminnanjohtaja:  Susan Liddy
Infobox OKNimi-testi OK: 
Women in Film and Television International (WIFTI) on videomuotoisen median parissa toimivien naisten poliittisesti sitoutumaton järjestö. Järjestön perusti 1973 Los Angelesissa Tichi Wilkerson Kassel. Wiftiin kuuluu maailmanlaajuisesti yli 40 jaostoa ja noin 14 000 jäsentä.
Suomessa toimii Women in Film and Television Finland , joka kuuluu kansainväliseen kattojärjestöön Women in Film & Television Internationaliin (WIFTI).
Aiheesta muualla

Virallinen nettisivu
Yi Jianlian

| Yi Jianlian> 易建联 |
| --- | --- |
 Yi vuonna 2011.
Henkilötiedot
Koko nimi:  Yi Jianlian
Syntynyt: 27. lokakuuta 1987 (ikä 36) Heshan, Kiina
Kansalaisuus:   Kiina
Koripalloilija
Pelipaikka:  Iso laitahyökkääjä
Pituus:  212 cm
Paino:  113 kg
NBA-varaus:  6. varaus 2007 (Milwaukee Bucks)
Pelaajaura
Seurajoukkueet
2002–2007 2007–2008 2008–2010 2010–2011 2011 2012 2012 2012–:  Guangdong Southern Tigers Milwaukee Bucks New Jersey Nets Washington Wizards Guangdong Southern Tigers Dallas Mavericks → Texas Legends Guangdong Southern Tigers
Maajoukkueet
:   Kiina
Aiheesta muualla
FIBA
| Mitalit> Maa:   Kiina.Miesten koripallo.Aasian kisat  | Mitalit> Maa:   Kiina.Miesten koripallo.Aasian kisat  | Mitalit> Maa:   Kiina.Miesten koripallo.Aasian kisat  | Maa:   Kiina> Miesten koripallo. |
| --- | --- | --- | --- |
|  Kultaa | Doha 2006 |  |  |
| AM-kilpailut  | AM-kilpailut  | AM-kilpailut  |  |
|  Kultaa | Qatar 2005 |  |  |
|  Kultaa | Kiina 2011 |  |  |
|  Kultaa | Kiina 2015 |  |  |
|  Hopeaa | Kiina 2009 |  |  |
Yi Jianlian (kiin. 易建联; s. 27. lokakuuta 1987 Heshan) on kiinalainen koripalloilija.
Yi on pelannut kiinalaisessa Guangdong Southern Tigersissa useiden palkintojen arvoisesti ja vuosina 2007–2012 NBA:ssa, johon hänet varattiin vuoden 2007 varaustilaisuudessa.
Yi on edustanut Kiinan miesten maajoukkuetta muun muassa Ateenan 2004, Pekingin 2008 ja Lontoon 2012 kesäolympialaisissa.
Yin todellinen ikä on ollut kiistan kohteena: hän on syntynyt virallisesti vuonna 1987 mutta eräiden lähteiden mukaan jo vuonna 1984.
Aiheesta muualla

Kuvia tai muita tiedostoja aiheesta Yi Jianlian Wikimedia Commonsissa
Profiili FIBA Archive (englanniksi)
Vääräjärvi (Virrat, Heinäperä)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°26′01″N, 23°48′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Matoluomaan 
Järvinumero:  35.427.1.002
Mittaustietoja
Pinnankorkeus:  131,8 m  
Rantaviiva:  0,654 km  
Pinta-ala:  1,278 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Virroilla Heinäperän kylän lähellä sijaitseva järvi.
Maantietoa

Järven pinta-ala on 1,3 hehtaaria, se on 300 metriä pitkä ja 50 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Matoluoman valuma-alueeseen (35.427) se kuuluu. Järven vedenpinnan korkeus on 131,8 metriä mpy.
Visitors (kappale)

| ”Visitors” Koto |
| --- | --- | --- |

Singlen tiedot
 Julkaistu: 1985
 Formaatti: 7″-, 12″- ja 3″ vinyyli, CDS
 Tyylilaji: synthpop, italodisko, spacesynth
 Kesto: 06.12
Koton muut singlet
| ”Japanese War Game” 1983 | ”Visitors” 1985 | ”Jabdah” 1986 |
”Visitors” on Koto-yhtyeen vuonna 1985 julkaisema italodiskokappale, jossa on myös synthpop- ja spacesynth-aineksia. Alkuperäisen kappaleen kokosi Anfrando Maiola ja tuotti Stefano Cundari. Tästä kappaleesta on liikkeellä ainakin neljä muuta erilaista miksausta. Kappaletta pidetään yhtenä parhaista italodiskokappaleista, ja se oli ensimmäisiä spacesynth-kappaleista. Kappaleessa on osa Michael Jacksonin vuoden 1984 hittikappaletta ”Thriller”. ”Visitorsia” on myyty 200 000 kappaletta, joten se on yksi myydyimmistä italodiskokappaleista.
Eri levytykset > Alkuperäinen 12″ single

1. Visitors (6:12)
2. VIsitors (Alien Mix) (6:12)
Eri levytykset > Alkuperäinen 7″ single

1. Visitors (3:55)
2. Visitors (Alien Mix) (3:40)
Eri levytykset > Uusi versio ’86 12″

1. Visitors (New Version '86) (6:40)
2. Visitors (Alien Mix) (6:12)
Eri levytykset > Uusi versio ’86 7″

1. Visitors (New Version '86) (3:40)
2. Visitors (Alien Mix) (3:40)
Eri levytykset > Ruotsalainen Remix 12″

1. Visitors (Swedish Remix) (7:15)*
2. Visitors (12″ Mix) (6:12)
3. Visitors (7″ Mix) (3:55)
Eri levytykset > Vocal Mix 12″

1. Visitors (Vocal Mix) (6:20)^
2. Visitors (Alien Mix) (6:12)
*miksaus Fredrik Ramel
^miksaus Tess
Suunnistuksen Euroopan-mestaruuskilpailut 2022

Suunnistuksen Euroopan-mestaruuskilpailut 2022 järjestettiin Viron Rakveressa 3.–7. elokuuta 2022. Virossa oli tarkoitus kilpailla jo 2020, mutta koronapandemian vuoksi kisoja ei voitu pitää. Kilpailujen ohjelmaan kuului pitkä matka, keskimatka ja viesti. Keskimatkalla oli karsinta, muissa suora finaali. Viestiin sai osallistua kolme joukkuetta kustakin maasta ja parhaan sijoitus laskettiin lopputuloksiin.
Pitkällä matkalla miesten kilpailun voitti Ruotsin Martin Regborn ja naisten kilpailun Suomen Venla Harju. Keskimatkalla miesten kilpailun voitti Ruotsin Albin Ridefelt ja naisten kilpailun Sveitsin Simona Aebersold. Ruotsi voitti naisten viestin ja Norja miesten.
Aiheesta muualla

Tapahtuman virallinen sivu (Arkistoitu – Internet Archive)
Tabou

| Tabou |
| --- | --- |
 Tabou
 Koordinaatit: 4°25′13″N, 7°21′26″W 
Valtio:  Norsunluurannikko
Piirikunta:  Bas-Sassandra
Alue:  San-Pédro
Departementti:  Tabou
Hallinto:  
 – Hallinnon tyyppi:  kunta
Väkiluku (2014):  30 200
Infobox OKVirheellinen NIMI-arvo: 
Tabou on kunta ja aliprefektuuri sekä Taboun departementin hallinnollinen keskus San-Pédron alueella Norsunluurannikon lounaisosassa. Se sijaitsee Atlantin rannikolla Taboujoen suussa 434 kilometriä Abidjanista ja 100 kilometriä San-Pedrosta länteen. Kunnassa on 30 200 ja aliprefektuurissa 39 000 asukasta (vuonna 2014, väestönlaskenta).
Tabou oli siirtomaa-aikana hallintopiirin keskus, josta oli maantieyhteys Guigloon ja Duékouéen. Sen sataman kautta vietiin palmuöljyä ja -ytimiä, riisiä, kaakaota ja kahvia.
Departementtiin kuuluvat Dapo-Ibokén, Djamandiokén, Djouroutoun, Grabon, Olodion ja Taboun aliprefektuurit. Kuntia ovat Grabo ja Tabou.
Seudun kanta-asukkaat ovat krumeneja. Suurin osa on katolisia, protestantteja tai synkretististen kulttien harjoittajia. Maaseudulla on myös animisteja ja pohjoisesta tulleet kauppiaat ovat muslimeja.
Taboun kautta kulkee Norsunluurannikon ja Liberian välinen tieyhteys. Kaupungissa on satama ja lentokenttä. Tärkeimmät elinkeinot ovat kalastus, kaupankäynti ja maanviljely. Myytäväksi tuotetaan palmuöljyä, kahvia, kaakaota ja puutavaraa.
Varjoratsastajat

Varjoratsastajat on kuvitteellinen ryhmä manga- ja animesarjassa Yu-Gi-Oh! GX. Ryhmään kuuluu seitsemän eri taustoista tulevaa ottelijaa sekä heidän johtajana Kagemaru. Varjoratsastajat esiintyvät ensimmäisellä kaudella jaksoissa 29-49. Sarjassa Kagemaru on vanha mies, joka kokosi ja aivopesi hyviä ottelijoita, sydämettömiä. Heidän tarkoituksensa oli ensin varastaa avaimet Pyhiin Petokortteihin ("Uria, Lord of Searing Flames", "Hamon, Lord of Striking Thunder" ja "Raviel, Lord of Phantasms"), mutta tämä ei riittänyt: avaimen sai toimimaan vain voittamalla sen kantajan ottelussa. Kun varjoratsastajat oli voitettu ja Kagemaru otteli Jadeniä vastaan, hän väitti lähettäneensä varjoratsastajat vain koettelemaan heitä.
Kagemaru

Akatemian vanha vahtimestari, joka halusi olla taas nuori. Ainut ratkaisu siihen oli käyttää Pyhiä Petokortteja. Niiden vaikutuksesta nuoreneekin ottelussa Jadeniä vastaan, mutta hävittyään vanheni taas. Kuitenkin hänestä tuli hyvä. Kagemaru tarvitsi robottipuvun ennen ottelua Jadeniä vastaan, mutta nuorennettuaan heittää koneen, jolloin se räjähtää. Kagemaru nähdään seuraavan kerran neljännellä kaudella, jossa hän tulee Sartoriuksen kanssa varoittamaan Jadeniä korttien pahuudesta.
Sysiverho

Ensimmäinen varjoratsastaja. Hän käyttää varjonaamiota, joka antaa yliluonnollisia voimia, mutta ottaa käyttäjänsä mielen valtaan. Sysiverho ottelee Jadeniä vastaan tulivuoren sisällä. Hän ei pärjää Jadenille, joten kiristää tätä upottamalla Syrusin ja Chumeyn laavaan. Kuitenkin Jaden voittaa ottelun ennen kuin Chumley ja Syrus joutuivat laavaan. Naamio ja naamion henki joutuivat korttiin vangiksi. Sitten paljastui että Sysiverhon valtaama ihminen oli Atticus, Alexisen kadonnut veli. Hän ei aluksi muista menneestä paljon mitään, mutta myöhemmin Alexiksen ansiosta hän saa muistinsa takaisin. Sysiverho tekee lyhyen paluun toisella kaudella. Kun Atticus yrittää oletellen saada Zanen (josta oli tullut sydämetön) normaaliksi, Atticus ei pärjää tälle, joten hän turvautuu naamioon. Naamio yrittää ottaa jälleen hänestä vallan, mutta Atticus panee vastaan. Sysiverhosta ei ole kuitenkaan vastusta Zanelle ja Zane voittaa. Ottelun jälkeen Atticus tuhoaa naamion ennen kuin se ottaisi hänestä taas vallan. Sysiverho palaa neljännellä kaudella päävihollisena. Hän ottelee Jadenia ja Jesseä vastaan, mutta häviää. Tuon jälkeen, kun kaikki paitsi Jaden ovat mystisesti kadonneet, paljastuu että Sysiverho on todellisuudessa paha henki, jolla oli kyky vallata mieliä. Hän käyttää lohikäärmekortteja ja on luonteeltaan samanlainen kuin Yami Bakura.
Camula

Toinen varjoratsastaja ja viimeinen vampyyri. Camula vakoilee lepakoiden avulla avaimen haltioita (Jaden, Chazz, Bastion, Alexis, Zane, Banner, Crowler) ja selvitti siten heidän ottelutaktiikkansa.
Camula > Ottelut

Camula (leikitellen) vastaan Crowler, voittaja: Camula.
Camula vastaan Zane, voittaja Camula (Zane olisi voittanut, mutta Camula olisi vienyt Syrusin sielun ja sen takia hävisi tahallaan).
Camula (täysillä) vastaan Jaden, voittaja Jaden (varjoesineen ansiosta). Camulan hävittyä hänen oma sielunviemiskorttinsa vei hänet. Camula muutti hävinneet vastustajansa nukeiksi (jotka kuitenkin muuttuivat normaaleiksi Kamulan hävittyä). Camula käyttää suurimmaksi osaksi vampyyrikortteja.
Tania

Kolmas varjoratsastaja. Hän on amatsoni, ja koska kaikki amatsonit ovat naisia, hän ottaa hävinneen vastustajansa miehekseen.
Tania > Ottelut

Tania vastaan Bastion, voittaja Tania (Bastion rakastui Taniaan, mutta Tania jättää hänet yön jälkeen sanoen häntä luuseriksi).
Tania vastaan Jaden, voittaja Jaden. Hävittyään Jadenille Tania muuttuu valkoiseksi tiikeriksi.
Tania esiintyy vielä henkimaailmassa neljännellä kaudella. Tällöin hän sanoo: näin meille kävi. Bastion jää Tanian kanssa miettimään miten päästä pois (vaikka Tania ei palaa takaisin ihmisten maailmasta), kun muut jatkavat Jessen etsimistä. Tania on luultavasti yksi kilteimmistä varjoratsastajista. Tania on myös yksi harvoista varjoratsastajista, jotka eivät pelaa varjo-otteluita. Tanialla on lemmikkitiikeri ja hän käyttää Amazon-kortteja.
Skorpioni-jengi

Rikollisjengi ja neljäs varjoratsastaja. Skorpioni-jengi koostuu oikeastaan 5 jäsenestä. Skorpioni-jengi oli aluksi vain otteluhenki, mutta Kagemaru luo heille ruumiit. He onnistuvat ryöstämään kaikki avaimet, mutta ne eivät toimi (koska avaimen haltijoita ei voitettu). Chazz kuitenkin tajuaa varkaat ja haastaa heidän johtajansa otteluun, jonka Chazz voittaa helposti. He muuttuvat takaisin korteiksi ja Chazz lisää sen otteluhenkikokoelmaansa. Skorpioni-jengi käyttää itseään otteluolentona.
Varsinaisen ottelun hoiti Don Zaloogin otteluhenki.
Abidos III

Muinainen faarao ja viides varjoratsastaja. Kagemaru toi hänet nykyaikaan voittamaan Jadenin. Jaden on kuitenkin ottelun alusta saakka ylivoimainen ja faarao tajuaa, että hänen palvelijansa antoivat hänen voittaa. Jaden kuitenkin rohkaisee häntä ja hän saakin kutsuttua voimakkaan olennon, mutta Jaden silti voittaa. Hän lähtee takaisin hänen aikaansa. Hänkään ei pelaa varjopelejä tai ole häijy. Abidos käyttää Faarao-kortteja.
Titan

Kuudes varjoratsastaja, joka haastoi Otteluakatemian opiskelijoita tekaistuihin varjopeleihin. Hän esiintyi jo kauden 1: 5. ja 6. jaksoissa Crowler palkkasi hänet hoitelemaan Jadenin, mutta Jaden voittaa hänet ja yhtäkkiä heidän varjopelinsä muututtua tuntemattomasta  syystä aidoksi varjot vievät hänet. Hän tulee takaisin varjoratsastajana ja paljon voimakkaampana. Alexis haastaa hänet otteluun ja voittaakin hänet. Sitten Varjot vievät Titanin taas. Samalla Atticus saa muistinsa takaisin ja muistaa että Titaani oli se, joka aivopesi hänet. Titan käyttää Demoni-kortteja.
Amnael

Seitsemäs ja viimeinen varjoratsastaja. Amnael on myös voimakkain varjoratsastaja. Hän ilmestyi Otteluakatemiaan, kun professori Banner oli mystisesti kadonnut. Hän otteli Atticusta, Alexista ja Chazzia vastaan. Kun Pyhien Petokorttien kätköpaikan porteista puuttui enää yksi avain (joka oli Jadenillä), Amnael houkutteli Jadenin vanhaan asuntolaan, jossa Jaden oli otellut ensimmäisellä kaudella Titaania vastaan (tosin tällä kertaa kellarissa). Saapuessaan Jaden, Syrys ja Chumley huomaavat professori Bannerin muumioituneen ruumiin. Sitten Amnael haastaa Jadenin otteluun. Ottelun aikana selviää, että Amnael olikin Banner homonculuksena.
Banner oli aikoinaan alkemisti, joka tavoitteli viisasten kiveä. Etsiessään tietoa aiheesta egyptiläisistä haudoista, hän oli saanut tappavan kirouksen ja siksi luonut itselleen homonculuksen väliaikaisruumiiksi. Mutta sen nopea ikääntyminen oli saanut hänet liittymään varjoratsastajiin. Banner valehtelee Jadenille, että kaikki tähän saakka voitetut ottelut oli lavastettu. Jaden menettää itseluottamuksensa ja lähes häviää, kunnes Chumley ja Syrus muistuttavat häntä otteluiden hauskuudesta. Jaden rohkenee ja voittaa Bannerin. Ottelun jälkeen Banner tunnustaa valehdelleensa Jadenille ja antaa Jadenille kirjan (johon piilotetulla loitsukortilla, "Sabatiel, the Philosopher's Stone", Jaden voittaa Kagemarun), johon oli vangittu Atticus, Alexis ja Chazz. Hän sanoo myös varmistaneensa, että Jaden olisi valmis kohtaamaan Kagemarun. Sitten Bannerin homonculus sekä alkuperäinen muumioitunut ruumis muuttuvat kummatkin tomuksi ja esiin ilmestyy leijuva energiapallo (Bannerin henki), jonka Pharaoh (Bannerin kissa) nielaisee. Banner käy usein rohkaisemassa Jadeniä henkimuodossa, mutta on aina palannut Pharaoh'n mahaan. Amnael käyttää Alkemia ja Cosmos-kortteja.
Amnael > Ottelut

Amnael vastaan Atticus, voittaja Amnael.
Amnael vastaan Alexis, voittaja Amnael.
Amnael vastaan Chazz, voittaja Amnael.
Amnael vastaan Jaden, voittaja Jaden.
Yi Sun-sin

Yi Sun-sinin muotokuva.
Yi Sun-sin (hangul: 이순신; hanja: 李舜臣; uudistettu latinisaatio: I Sunsin; s. 28. huhtikuuta 1545 - 16. joulukuuta 1598) oli korealainen amiraali ja sotilaskenraali, joka oli kuuluisa voitoistaan Japanin laivastoa vastaan Japanin hyökkäyksen aikana.
Elämäkerta > Varhainen elämä

Yi Sun-sin syntyi Soulissa 28. huhtikuuta 1545. Hänen perheensä piti pian muuttaa Asaniin Etelä-Chungcheongin maakuntaan. Vuonna 1576 sotilastutkintojen suorittamisen jälkeen Yi palveli eri armeija- ja laivastoasemilla tullakseen sotilasupseeriksi. Vaikka hänet erotettiin kahdesti väärin syytettynä kateellisten kollegoiden toimesta, vuonna 1591 hänet nimitettiin laivaston komentajaksi Jeollan maakuntaan.
Laivaston komentajana hän keskittyi miehistönsä kouluttamiseen, varusteiden ja tarvikkeiden hankkimiseen sekä kuuluisan geobukseonin ("kilpikonnalaiva") kehittämiseen. Kilpikonnalaivaa pidetään historian ensimmäisenä panssarilaivana. Sen yläkansi oli peitetty panssarilevyillä suojaamaan miehistöä, ja levyihin kiinnitettiin piikkejä estämään vihollisia nousemasta laivaan.
Yin valmistelujen tuloksena hänen joukkonsa, toisin kuin suurin osa Korean armeijasta, olivat valmiita taistelemaan, kun japanilaiset hyökkäsivät vuonna 1592.
Elämäkerta > Taisteluvoitot

Yin valmistelujen seurauksena hänen joukkonsa olivat valmiina taistelemaan kun japanilaiset hyökkäsivät vuonna 1592. Yin voitot Korean rannikolla katkaisivat tehokkaasti japanilaisten joukkojen yhteydet tarvikkeisiin ja vahvistuksiin. Vuonna 1593 Yi sai komennon koko Korean laivastosta, mutta rauhanneuvotteluiden jälkeen vuonna 1597 häntä syytettiin jälleen petollisuudesta ja hänet alennettiin yksinkertaiseksi sotilaaksi. Japanilaiset aloittivat sitten toisen hyökkäyksen ja onnistuivat tuhoamaan lähes koko Korean laivaston. Yi palautettiin komentajaksi jäljellä oleville aluksille ja voitti pian Japanin laivaston, palauttaen pian Korean ylivoiman merillä.
Yi Sun-sin kuoli kun hän ajoi jahtaamaan perääntyviä japanilaisia joukkoja sodan lopuilla. Ilmeisesti häntä oltiin ammuttu hakapyssyllä.
Käännös suomeksi
Suomen Kiovan-suurlähetystö

| Suomen Kiovan-suurlähetystö |
| --- | --- |
 Suomen Kiovan-suurlähetystö vuonna 2012.
Osoite:  Vul. Striletska 14, 01901 Kiova
Sijainti:  Kiova, Ukraina
Koordinaatit:  50.45336°N, 30.51162°E
Omistaja:  Suomen valtio
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Suomen Kiovan-suurlähetystö on Suomen edustusto Ukrainan pääkaupungissa Kiovassa. Edustustoa on syksystä 2022 lähtien johtanut suurlähettiläs Jaakko Lehtovirta. Hänen edeltäjänsä oli Päivi Laine.
Kiovan suurlähetystö on ollut ainakin 2010-luvun alkupuolella verraten vilkas Suomeen ja Schengen-alueelle haettavien viisumien ja oleskelulupien myöntöpaikka. Sittemmin lupa-asioiden haku on eriytetty suurlähetystöstä erillään sijaitsevaan, VFS Globalin ylläpitämään ja ajanvarauksella toimivaan hakupisteeseen Gulliver-ostoskeskuksen rakennuksessa. Venäjän hyökkäyssodan (24.2.2022–) vuoksi suurlähetystön tavanomainen asiakaspalvelu suljettiin toistaiseksi helmikuussa 2022. Kolmen kuukauden poissaolon jälkeen suurlähetystö jatkoi toimintaansa Kiovassa supistetussa mittakaavassa.
Aiheesta muualla

Suomi ulkomailla: Ukraina (finlandabroad.fi)
Suomen edustustot ulkomailla (um.fi)
Vääräjärvi (Virrat, Siekkiskylä)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′05″N, 23°53′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Tiravinjärveen 
Järvinumero:  35.417.1.023
Mittaustietoja
Pinnankorkeus:  142,6 m  
Rantaviiva:  4,484 km  
Pinta-ala:  19,29 ha  
Saaria:  1 
 fiVääräjärvi 
Vääräjärvi  on Pirkanmaalla Virroilla Siekkiskylän lähellä sijaitseva järvi.
Maantietoa

Järven pinta-ala on 19,3 hehtaaria, se on 1,2 kilometriä pitkä ja 450 metriä leveä. Järvellä on kartan mukaan yksi saari.  Sen rantaviivan pituus on 4,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Järven vedenpinnan korkeus on 142,6 metriä mpy.
Storuman (täsmennyssivu)

Storuman voi tarkoittaa seuraavia maantieteellisiä kohteita:
Storumanin kunta Ruotsissa
Storuman, Storumanin kunnan keskustaajama
Storuman, järvi Uumajanjoessa Ruotsissa
Storumanin rautatieasema, liikennepaikkalyhenne Sum,  rautatieliikennepaikka Ruotsissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Storuman”, voi hakea sivunnimihaulla, laajalla sivunnimihaulla tai tekstihaulla.
Syöpäkuja

Öljytynnyreitä ExxonMobilin jalostamon lähellä joulukuussa 1972.
Syöpäkuja (engl. cancer alley) on Yhdysvalloissa Louisianan osavaltiossa oleva alue, joka levittäytyy noin 135 kilometrin pituiselle osuudelle Mississippijoen vartta. Sen alueella on yli sata kemian ja muun teollisuuden laitosta. Alueen varrella asuu suuri määrä afroamerikkalaisia, ja asukkailla on usein pienet tulot ja matala koulutustaso. Heillä on myös 32-kertainen syöpäriski hyväksyttävään tasoon verrattuna, ja lisäksi asukkailla esiintyy normaalia enemmän astmaa ja muita hengitystiesairauksia.
Aiheesta muualla

Cancer Alley and the Fight Against Environmental Racism (englanniksi)
Subjektiivisuus

Subjektiivisuudella (lat. subiectivus) tarkoitetaan ihmisen omakohtaisesta tulkinnasta tai käsityksestä johtuvaa ja usein myös puolueellista näkemystä, viitaten subjektin näkökulmaan. [lähde? ]Subjektiivisuuden vastakohta on objektiivisuus.
Filosofiassa subjektiivisuus viittaa tulkintoihin, jotka liittyvät kunkin henkilön omiin, ainutkertaisiin kokemuksiin ja ovat läsnä vain hänen omassa tietoisuudessaan. Vaikka kokemusten syyt ovat objektiivisia ja kaikkien saatavilla, kokemukset itsessään ovat vain ne kokevan henkilön saatavilla kuten aistittu väri, ääni, tai lämpö.